Астанада сақтау мерзімі өтіп кеткен азық-түліктермен оқушыларды тамақтандырған
DATE: 09:52, 12 Қазан 2018 | GMT +5
TITLE: Астанада сақтау мерзімі өтіп кеткен азық-түліктермен оқушыларды тамақтандырған
URL: https://kaz.inform.kz/news/astanada-saktau-merzimi-otip-ketken-azyk-tuliktermen-okushylardy-tamaktandyrgan_a3419288/
META: DATE: 09:52, 12 Қазан 2018 | GMT +5
TOTAL WORDS: 211
AUTHOR(S):
TEXT: «85 мектеп-лицейдің атааналары балаларының іштері ауырып құсқандарын айтып, тамақтың сапасына шағым түсіргеннен кейін бұл мәселені көтеріп отырмыз. Комиссия асханада тексеру жүргізді, барлығы суреттер мен видеода тұр. Балық пен күріш Қытайда өндірілген, азық-түліктердің сақтау мерзімі өткен және сапасы төмен, шұжықтар шошқа етінен жасалған және т. Осылармен бастауыш сыныптың оқушыларын тамақтандыруда», - деп жазды «Астана - Не? Қайда? Қашан?» тобында Facebook қолданушысы Раушан Нұрғалимова. Елордадағы білім беру басқармасы осы фактілерді тексерді. Азық-түлік жеткізушілермен, анааналар қоғамдастығы және мектеп әкімшілігімен кездесу ұйымдастырылды. «Ата-аналардың шағымындағы барлық фактілер расталды. Кездесу қорытындысы бойынша жеткізушілерге болашақта осындай бұзушылықтарға жол бермеу және осындай фактілерді болдырмау бойынша қабылданған шаралар туралы хабарланды. Мектеп әкімшілігіне болашақта тамақтың сапасын тексеру және азық-түліктерді сақтау шараларын бақылау бойынша сарапшылық комиссия жұмысын күшейту тапсырылды», - деп жауап берді білім беру басқармасында. Ведомствоның баспасөз қызметінің хабарлауынша, өткен оқу жылынан бастап Астанадағы мектеп асханаларында атааналар қоғамдастығының өкілдерімен бірлесіп мониторинг жүргізілуде. «Ата-аналардың белсенділігінің арқасында көптеген өзгерістер орын алып жатыр. Барлық мектептерде тамақтану сапасын бақылайтын сарапшылық комиссия жұмыс істеуде. Оған мектеп қызметкерлері, медицина мамандары, сондай-ақ атааналар қоғамдастығының өкілдері кіреді», - деп атап өтті білім беру басқармасының баспасөз қызметінен. Белгілі болғандай, осы мектептегі балаларды тамақтандырумен айналысатын компания өкілдеріне асхананы жабдықтауға 15 млн теңге салынған. Оқу орны Астанада жаңа оқу жылының басында салтанатты түрде ашылған. Бірінші қыркүйек күні оған Мемлекет басшысы барған болатын
